CELEX: 62021CN0296
Language: hu
Date: 2021-05-07 00:00:00
Title: C-296/21. sz. ügy: A Korkein hallinto-oikeus (Finnország) által 2021. május 7-én benyújtott előzetes döntéshozatal iránti kérelem – A

2021.7.19.   
            
            
               HU
            
            
               Az Európai Unió Hivatalos Lapja
            
            
               C 289/30
            
         
      A Korkein hallinto-oikeus (Finnország) által 2021. május 7-én benyújtott előzetes döntéshozatal iránti kérelem – A
      (C-296/21. sz. ügy)
      (2021/C 289/42)
      Az eljárás nyelve: finn
      
         A kérdést előterjesztő bíróság
      
      Korkein hallinto-oikeus
      
         Az alapeljárás felei
      
      
         Felülvizsgálatot kérő fél: A
      
         Ellenérdekű felek: Helsingin poliisilaitos és Poliisihallitus
      
         Az előzetes döntéshozatalra előterjesztett kérdések
      
      A hatástalanított tűzfegyverek Unión belüli szállítása esetén, a 2008/51/EK irányelvvel (1) módosított, a fegyverek megszerzésének és tartásának ellenőrzéséről szóló, 1991. június 18-i 91/477/EGK tanácsi irányelv, valamint a hatástalanított tűzfegyverek végleges működésképtelenségét biztosító hatástalanítási előírásokra és technikákra vonatkozó közös iránymutatások meghatározásáról szóló 2015. december 15-i (EU) 2015/2403 bizottsági végrehajtási rendelet, (2) különösen e rendelet 3. cikke (1) bekezdése rendelkezéseire figyelemmel:
      
                  a)
               
               
                  akkor is tekinthető-e a fegyverekről szóló irányelv és a hatástalanítási rendelet 3. és 7. cikkének értelmében vett szervezetnek a hatástalanítási tanúsítványt kiállító nemzeti hatóság által megerősített ellenőrző szervezet, ha nem szerepel a Bizottság által a 3. cikk (3) bekezdése alapján közzétett jegyzékben, feltéve hogy az említett tagállam különböző hatóságai a fegyverek szállítójának azt a tájékoztatást adták, hogy a tanúsítványt kiállító, GmbH (korlátolt felelősségű társaság) formában működő ellenőrző szervezet a rendelet értelmében erre jogosult, és
               
            
                  b)
               
               
                  azonosítható-e egy tagállam által a fegyverek hatástalanítására kijelölt ellenőrző szervezet a rendelet 3. cikkének (3) bekezdése alapján a Bizottság honlapján közzétett jegyzékbe történő felvétel helyett valamely nemzeti hatóság által nyújtott egyéb bizonyítékkal olyan módon, hogy az ezen ellenőrző szervezet által kiállított hatástalanítási tanúsítvány olyan mértékben teljesíti a rendeletben meghatározott követelményeket, hogy a tagállamok kötelesek a más tagállamban kiállított hatástalanítási tanúsítványokat a rendelet 7: cikkének (2) bekezdése alapján elismerni?
               
            
         (1)  A fegyverek megszerzésének és tartásának ellenőrzéséről szóló 91/477/EGK tanácsi irányelv módosításáról szóló, 2008. május 21-i 2008/51/EK európai parlamenti és tanácsi irányelv (HL 2008. L 179., 5. o.).
      
         (2)  A hatástalanított tűzfegyverek végleges működésképtelenségét biztosító hatástalanítási előírásokra és technikákra vonatkozó közös iránymutatások meghatározásáról szóló 2015. december 15-i (EU) 2015/2403 bizottsági rendelet (HL 2015. L 333, 62. o.).